EkBass/fiwiki-20250220-pages-articles huggingface dataset:
FC Venus – Made in Germany

FC Venus – Made in Germany on saksalainen elokuva vuodelta 2006 ja se on uudelleenfilmatisoitu suomalaisesta elokuvasta FC Venus. Elokuvan ohjasi Ute Wieland. == Rooleissa == Luokka:Vuoden 2006 saksalaiset elokuvat Luokka:Jalkapalloelokuvat Luokka:Uudelleenfilmatisoinnit
Sue Compilation Vol. 1

Sue Compilation Vol. 1 on vuonna 1996 ilmestynyt Sue-lehden kokoelmalevyFono.fi Äänitetietokanta: Sue Compilation Vol. 1. (kokoelma) (viitattu 21.11.2010). Sue Compilation Vol. 1 on ensimmäinen osa Sue-lehden julkaisemaa Sue-kokoelmalevyjen sarjaa. ==Kappaleet== # nimeämätön kappale # Whip Me Nicely: Spike Heel Samba # Whip Me Nicely: Run You Down # Symptoms of Serious Damage: Green Peace # Symptoms of Serious Damage: Butterflies & Blue Flowers # The Dynamite Fishers: Paranoia # The Dynamite Fishers: Out of This Place # Y.Ä.K.: Ystävälle # Y.Ä.K.: Tiedäthän? # Sunday Prize: Riot # Sunday Prize: Storm # Annukka: Kadonnutta aikaa etsimässä # Annukka: Virkaheitto maailmanloppu # Weepikes: Theme of Three Little Pigs And a Bad Ugly Fish # Weepikes: 90210 16. The Protestants: Romeo # The Protestants: Come Out # Lihasade: Mielen masensi maanantai # Ventilators: Swap # Ventilators: Unrealistik Plan # Spam: Ugly # Spam: Missing Sharona # Turun tauti: Ansa pään sisällä # Turun tauti: (hc)riittää! # Monotonics: The Pit # nimeämätön kappale ==Lähteet== Luokka:Vuoden 1996 kokoelma-albumit Luokka:SUE-albumit
Katalonialaiset ihmistornit

Ihmistornit eli castell ovat Espanjassa Katalonian alueella suosittu perinne, jossa ryhmä ihmisiä muodostaa tornin nousemalla toinen toistensa päälle kerroksiksi. Korkeimmissa rakennelmissa voi olla 11 tai 12 kerrosta. Harrastajat muodostavat kerhon, jonka jäsenet harjoittelevat ja kilpailevat toisia kerhoja vastaan yleensä sunnuntaisin pidettävissä kokoontumisissa. Torniharrastus on erityisen suosittua Tarragonan alueella. Tornin rakentamisessa kerhon vahvimmat jäsenet muodostavat sen perustan, ja kevyimmät nousevat korkeimmille osille. Kaksi viimeisintä kerrosta tekevät yleensä lapset, jotka nykyisin käyttävät kypärää. Rakennettavat tornit voivat olla eri muotoisia, esimerkiksi "3 de 9", tarkoittaa että tornissa on yhdeksän kolmen ihmisen muodostamaa kerrosta. Erilaisilla muodostelmilla on erilainen vaikeusaste. Torni hyväksytään vasta kun se on rakennettu ja purettu järjestelmällisesti ilman kaatumista. Tornien kaatumiset ovat varsin yleisiä, mutta vakavia loukkaantumisia sattuu niissä harvemmin. Vuonna 2010 ihmistornit pääsivät Unescon aineettoman kulttuuriperinnön luetteloon. Tornit esiintyivät myös Barcelonan vuoden 1992 kesäolympialaisten avajaisissa. ==Historia== Tornien rakentaminen on ilmeisesti keskiaikainen perinne. Vanhin dokumentti niistä on vuodelta 1801, jolloin lajia harrastettiin lähinnä Tarragonassa. Niistä tuli suosittuja kansallishenkisten tapahtumien keskipisteenä. Vuosisadan loppupuolella perinne oli voimakkaimmillaan, ja rakennettiin jopa 9-kerroksisisa torneja. Perinne kuitenkin hiipui 1900-luun alkupuolenm lamassa. Francon aikana viimeiset kaksi kerhoa pakotettiin yhdistymään, eikä laji juuri kehittynyt ennen vuotta 1981. Francon jälkeen laji nousi uuteen kukoistukseen, ja levisi koko Kataloniaan. == Lähteet == == Aiheesta muualla == Luokka:Kansanperinne Ihmistornit Luokka:Unescon aineettoman kulttuurin perintökohteet
La Patum

La Patum on Bergan kaupungissa Kataloniassa vuosittain vietettävä juhla, jolla on keskiaikaiset juuret. Se on ollut vuodesta 2005 lähtien Unescon aineettoman kulttuuriperinnön luettelossa. Juhlaa vietetään vuosittain helluntaina. Ajankohta on sidottu vuosittain kirkolliseen kalenteriin ja määräytyy pääsiäisen mukaan. Tavallisesti sitä vietetään touko-kesäkuussa. La Patum kestää keskiviikosta sunnuntaihin. Juhlan keskeisintä sisältöä ovat sen erilaiset hahmot, kuten Plens tai Guita, jotka esittävät tanssin tai muun tapahtuman kaupungin pienellä keskusaukiolla. Hahmojen lisäksi juhlassa käytetään paljon ilotulitteita, jotka on kiinnitetty hahmoihin. Yleisö täyttää aukion ja osallistuu juhlaan hahmojen ympärillä. Kaikki La Patumin juhlatapahtumat ovat yleisölle ilmaisia. La Patumiin kuuluu myös sitä varten sävellettyä musiikkia, jota esittää juhlaorkesteri kaupungin kirkon rappusilla. Musiikki on sävelletty 1800- ja 1900-luvuilla. La Patumin nimi tulee juhlaa säestävän isorummun äänestä, joka varhaisempina aikoina oli ainoa juhlaan liittynyt musiikkiesitys. Luokka:Vuodenaikajuhlat Luokka:Katoliset juhlapäivät Luokka:Katalonialainen kulttuuri Luokka:Espanjan tapahtumat
Egadisaaret

Egadisaaret eli Egadiset saaret (, , ) on Italialle kuuluva saariryhmä Sisilian länsipuolella Välimerellä. Se koostuu pienistä saarista, joiden yhteispinta-ala 37,45 km². Egadisaaret kuuluvat hallinnollisesti Trapanin maakuntaan. Saaret Favignana, Marettimo, Levanzo, Formica ja Maraone ovat keskellä Egadin meriluonnonsuojelualuetta, jonka pinta-ala on noin 54 000 hehtaaria. Levanzolta on löydetty esihistoriallisia luolamaalauksia. Saarelaisten pääelinkeino on kalastus, mitä on heikentänyt ylikalastus. Egadisaarten luona käyty meritaistelu 241 eaa. ratkaisi ensimmäisen puunilaissodan. Saarista tuli osa Italiaa vasta vuonna 1937, jota ennen saaret olivat yksityisomistuksessa. ==Geologia== Egadisaaret sijaitsevat noin kuuden kilometrin päässä Sisiliasta länteen. Kaikki saaret ovat vuoristoisia. Korkein kohta on Marettimon saarella sijaitseva Monte Falcone (686 m). Holoseenikauden alkuvaiheeseen asti Välimeren ollessa matalampi Egadisaaret kuuluivat Sisilian saareen. Merenalaiset korkeuserot jakavat Marettimon maajalustan erilleen Levanzon ja Favignanan muodostamasta jalustasta. ==Historia== Varhaisimmat merkit ihmisten saapumisesta saarille on ajoitettu myöhäispaleoliittiselle kaudelle, jolloin manneryhteys oli vielä olemassa. Egadisaaret ovat olleet monien kansojen vallan alla. Foinikialaisten kauppareitti kulki saariston ohitse, minkä takia osa heistä jäi saarille asumaan. Ensimmäisen puunilaissodan seurauksena Karthago menetti saaret roomalaisille 241 eaa., ja saman sodan aikana suuri joukko saarten foinikialaisista sai surmansa. Roomalainen kulttuuri vei hitaasti sijaa foinikialaisilta, mutta asuinluolista on löydetty puunilaista kirjoitusta joka on ajoitettu ensimmäiselle vuosisadalle.Facaros, s. 232-233. Länsi-Rooman tuhouduttua saariryhmä kuului gooteille, vandaaleille ja saraseeneille, kunnes normannit valloittivat Sisilian 1061–1091http://encyclopedia.sicilian.net/ . Luettu 11.5.2012.. Espanja pääsi saarilla valtaan pitkäksi ajaksi, kunnes velkaantumisensa takia Filip IV 1637 myi saaret. Espanjan vallan aikana tonnikalanpyynti alueella kasvoi mittavaksi.Longo, Stefano B., et al. The Tragedy of the Commodity : Oceans, Fisheries, and Aquaculture, Rutgers University Press, 2015. [Google Books https://books.google.fi/books/about/The_Tragedy_of_the_Commodity.html?id=uCrGoQEACAAJ&redir;_esc=y]. s. 70-74. Florion suku osti saaret Pallavicinon suvulta vuonna 1874, ja hallinnoi niitä vuoteen 1937. ==Eläimistö== Egadisaarten mukaan on nimetty sylkikuoriaislaji Malthinus egadiensis, joka löydettiin Marettimolta. Tavallisia lintulajeja ovat muuttohaukka, tuulihaukka ja vuorikotka.http://www.italian-islands.com/html/marettimo.html Luettu 11.5.2012. ==Lähteet== * ===Viitteet=== ==Aiheesta muualla== *http://www.politinautica.it/English/index.php?option=com_content&view;=article&id;=50&Itemid;=56 *Jukka M. Heikkilän romaani Merikonsuli (1995) kertoo Egadisaarten meritaistelusta 241 eaa. Luokka:Italian saaret Luokka:Välimeren saaret Luokka:Saaristot
Exposure of a Dream

__NOTOC__ Exposure of a Dream on yhdysvaltalaisen thrash metal -yhtyeen Megadethin toinen video, joka on julkaistu vuonna 1992. Se sisältää musiikkivideoita yhtyeen vuoden 1992 albumilta Countdown to Extinction. Videon nimi on väännetty Megadethin kappaleen ”Foreclosure of a Dream” -nimestä. Kappale ”Go to Hell” julkaistiin myöhemmin vuoden 1995 EP-levyllä Hidden Treasures. == Kappaleet == Luokka:Megadethin videot
BitTorrent (ohjelmisto)

BitTorrent on vertaisverkko-ohjelmisto, jota käytetään tiedostojen lähettämiseen ja lataamiseen BitTorrent-protokollan välityksellä. BitTorrent oli ensimmäinen protokollaa käyttävä asiakasohjelma. Kehittäjät kutsuvat sitä usein nimellä Mainline (keskeinen, merkittävä) tähdentäen sen virallista lähdettä. Ohjelmiston versiosta 6.0 lähtien BitTorrent-asiakas on ollut vain uudelleennimetty versio µTorrentista. Tämän vuoksi se ei ole enää avointa lähdekoodia ja on saatavilla vain Microsoft Windowsille. Linux-käyttäjät voivat käyttää viimeisintä avoimen lähdekoodin 5.x-versiota. OS X -versio on paljon vanhempi ja ominaisuuksiltaan rajoittunut. == Historia == Ohjelmoija Bram Cohen suunnitteli protokollan huhtikuussa 2001 ja julkaisi ensimmäisen toteutuksen BitTorrent-asiakasohjelmasta 2. heinäkuuta 2001. Sitä ylläpitää nyt Cohenin yhtiö BitTorrent, Inc. BitTorrent oli ohjelmoitu Pythonilla ja oli vapaa ohjelmisto. Versio 3.4.2 ja sitä aiemmat versiot julkaistiin MIT- lisenssin alaisuudessa. 4.x- ja 5.x-versioiden lähdekoodi julkaistiin BitTorrent Open Source License-lisenssillä. Versiot 4.0 ja 5.3 uudelleenjulkaistiin GPL-lisenssillä. BitTorrent Inc. nimesi 4.20-version Allegroksi viittauksena yhtiön protokollaan kehittämiin laajennuksiin, jotka paransivat latausnopeutta ja antoivat internet-palveluntarjoajille mahdollisuuden hallinnoida BitTorrent-verkkoliikennettä. 6.0-versiosta lähtien BitTorrent-asiakasohjelma on ollut uudelleennimetty versio µTorrentista. Tämän vuoksi ohjelmisto ei ole enää avointa lähdekoodia. BitTorrentia kehittänyt yritys muutti nimensä Rainberryksi vuonna 2018. == Lähteet == == Aiheesta muualla == *Virallinen verkkosivusto Luokka:Vertaisverkko-ohjelmistot Luokka:Linux-ohjelmat Luokka:Windows-ohjelmat
Laitilan vaakuna

Laitilan vaakuna on Laitilan kaupungin tunnus. Vaakunan aihe viittaa pitäjän kananhoidostaan ja puutyötaidoistaan saamaan kuuluisuuteen. Vaakunan selitys on ”punaisessa kentässä hopeinen, kultavaruksinen kukko pidellen oikeassa jalassaan hopeista kovelia.” Vaakunan on suunnitellut Ahti Hammar, ja Laitilan kunnanvaltuusto hyväksyi sen kokouksessaan 27. joulukuuta 1960. Sisäasiainministeriö vahvisti vaakunan käyttöön 26. kesäkuuta 1961. == Lähteet == * * Laitila Vaakuna
HMS Brocklesby

HMS Brocklesby on ollut kolmen Britannian Kuninkaallisen laivaston aluksen nimenä. * HMS Brocklesby (1916), 1916 pakko-otettu alus * HMS Brocklesby (L42), Hunt-luokan saattuehävittäjä * HMS Brocklesby (M33), Hunt-luokan miinantorjunta-alus
Jukatekin viittomakieli

Jukatekin viittomakieli on jukatekia puhuvien mayojen keskuudessa Jukatanin niemimaalla Meksikossa syntynyt viittomakieli, jolla on noin 400–500 puhujaa. Kielen puhujat ovat keskittyneet pohjoiseen Quintana Roohon. Guatemalasta on tieto viittomakielen puhujasta, jonka viittomat muistuttavat jukatekin viittomia. Kielen puhujat asuvat eristyksissä olevissa kylissä, joista kaksi sijaitsee Oxkutzcabissa, neljä Xyatilissa ja yksi Carillo Puertossa. Viittomakielen puhujat eivät ymmärrä muualla Meksikossa puhuttua viittomakieltä. Kieltä käyttävät pääasiallisesti kuurot, eivätkä sen käyttäjät enimmäkseen osaa muita viittomakieliä. Kuulevien kielen osaajien määrää ei tiedetä, mutta heitä voi olla esimerkiksi kuurojen kanssa avioituneiden tai näiden lasten keskuudessa. ==Tutkimus== Kielen ”löysivät” Robert Johnson ja Carol Erting Gallaudetin yliopistosta vuonna 1987. He tutkivat viittomakieltä ja sen puhujien sopeutumista paikallisiin oloihin. He havaitsivat, että kyseessä on oma kielensä ja että sen puhujat ovat sopeutuneet ympäristöönsä hyvin. Kielestä on tehty laaja kirjoitettu ja videoitu sanasto. == Lähteet == Luokka:Meksikon kielet Luokka:Viittomakielet
Großer Plöner See

Großer Plöner See on järvi Schleswig-Holsteinin osavaltiossa Pohjois-Saksassa. Se on pinta-alaltaan noin 30 neliökilometriä ja kooltaan osavaltion suurin. Schwentine on tärkein järven läpi virtaava joki. == Maantiede == Järven pinta- ala on 29,97 neliökilometriä ja maksimisyvyys noin 58 metriä. Se on Schleswig- Holsteinin osavaltion suurin järvi. Järven keskisyvyys on 13,54 metriä, ja se sijaitsee kokonaisuudessaan Holsteinische Schweizin luonnonpuiston alueella. Järven vedenpinta oli holoseenikauden alussa noin 15–18 metriä nykyistä korkeammalla, ja se peitti lähialueiden järvet joiden läpi Schentine-joki virtaa nykyään. Järven pohjoisrannalla sijaitsee hieman alle 13 000 asukkaan Plön. Muita järven rannalla sijaitsevia asutuskeskuksia ovat Ascheberg, Bosau, Dersau ja Nehmten. Järvessä on yhteensä noin 20 saarta. Järvi ja sitä ympäröivä alue ovat suosittua loma-aluetta läheisten metropolialueiden asukkaiden keskuudessa, ja sen rannoilla sijaitsee useita kylpylöitä sekä leirintäalueita. == Aiheesta muualla == Luokka:Schleswig-Holsteinin maantiede Luokka:Saksan järvet
Lapinlinnunsilmä

Lapinlinnunsilmä (Chrysosplenium tetrandrum, syn. C. alternifolium ssp. tetrandrum) on monivuotinen, pienikokoinen arktisten alueiden kasvi. == Ulkonäkö ja koko == Lapinlinnunsilmä kasvaa 5–8 senttimetriä korkeaksi. Lehdet ovat ruodillisia, muodoltaan munuaismaisia ja ehyt- tai nyhälaitaisia. Aluslehdet ovat noin yhden senttimetrin levyisiä ja kaljuja. Kukkien tukilehdet ovat kapeatyvisiä. Kukinto on päätteinen huiskilo, jonka ylälehdet ovat tavallisesti kellanvihreitä. Kukat ovat pienikokoisia ja väriltään kellanvihreitä. Kukasta puuttuu teriö. Kukan verhiö on nelilehtinen, lukuun ottamatta keskimmäistä kukkaa, jossa verhiö on viisilehtinen. Lapinlinnunsilmä kukkii Suomessa touko-heinäkuussa. Kasvin siemenet ovat väriltään punaisia.Retkeilykasvio 1998, s. 230. Lapinlinnunsilmä muistuttaa paljon lähilajiaan kevätlinnunsilmää (C. alternifolium), mutta lajit eivät kasva samoilla alueilla. Aikaisemmin lapinlinnunsilmää pidettiin kevätlinnunsilmän alalajina. == Levinneisyys == Lapinlinnunsilmää tavataan suurimmassa osassa maapallon pohjoisilla arktisilla alueilla. Yhtenäinen esiintymisvyöhyke ulottuu Pohjois-Siperiasta Alaskaan ja Pohjois-Kanadaan. Norjan, Ruotsin ja Suomen pohjoisosissa on tästä alueesta oleva erillinen esiintymä. Lisäksi lajia tavataan Grönlannissa ja Huippuvuorilla. Suomessa lapinlinnunsilmää kasvaa Keski- ja Pohjois-Lapissa, paikoitellen runsaanakin. Lajista on lisäksi vastikään löydetty yksittäinen esiintymä kaukana lajin varsinaisesta esiintymisalueesta Etelä-Karjalasta Venäjän rajan tuntumasta.Lampinen, R. & Lahti, T. 2010: Kasviatlas 2009: Lapinlinnunsilmän levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 21.11.2010. == Elinympäristö == Lapinlinnunsilmää esiintyy pohjoisen kosteilla kasvupaikoilla, kuten puronvarsien ja lähteikköjen märissä sammalikoissa. Joskus sitä tavataan myös ojissa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Lapinlinnunsilmän (Chrysosplenium tetrandrum) levinneisyys Suomessa. * Pinkka – Lajintuntemuksen oppimisympäristö: Lapinlinnunsilmä (Chrysosplenium tetrandrum) * United States Department of Agriculture (USDA): Chrysosplenium tetrandrum Luokka:Linnunsilmät
Insomnia (Megadethin kappale)

Insomnia on metalliyhtye Megadethin kolmas ja viimeinen singlelohkaisu yhtyeen kahdeksannelta studioalbumilta Risk. Kappale ylti sijalle 26 Billboardin Mainstream Rock Tracks -listalla. == Kappaleet == # Insomnia (Radio edit) # Prince of Darkness == Aiheesta muualla == * Insomnia discogs.com -sivustolla Luokka:Vuoden 1999 kappaleet Luokka:Megadethin kappaleet
Lavian vaakuna

Lavian vaakuna oli Lavian kunnan tunnus ja puhuva vaakuna viitaten kunnan nimeen (lavia, lavea). Vaakuna on erittäin yksinkertainen ja sen selitys on ”sini-hopeakatkoinen kilpi.” Vaakunan on suunnitellut Ahti Hammar, ja Lavian kunnanvaltuusto hyväksyi sen kokouksessaan 17. tammikuuta 1955. Sisäasiainministeriö vahvisti vaakunan käyttöön 15. maaliskuuta samana vuonna. Vaakuna jäi epäviralliseksi kotiseutuvaakunaksi 2015, kun Lavia liittyi Porin kaupunkiin. Vaakunan käyttö- ja omistusoikeudet on siirretty kotiseutuyhdistys Lavia-Seuralle 2015 alusta. == Lähteet == * * ===Viitteet=== Vaakuna Lavia
Louis Pasteurin muotokuva

Louis Pasteurin muotokuva on Albert Edelfeltin vuonna 1885 maalaama muotokuva Louis Pasteurista. Maalaus oli Edelfeltin läpimurtoteoksia. Pasteur oli tehnyt muotokuvan teon aikoihin tärkeimmät lääketieteelliset keksintönsä, joihin kuului muun muassa rokote vesikauhua vastaan. Maalaus on tehty öljyväreillä kankaalle, jonka koko on 158 × 130. ==Teko== Edelfelt maalasi teoksen alustavien luonnosten pohjalta. Hän itse kirjoitti Pasteurin olevan "aika vaikea malli". Kirjoituksissaan hän kuvasi myös, kuinka hän halusi maalata Pasteurin omassa elementissään työnsä ääressä, sen sijaan että olisi maalannut hänet "frakissa ja kunniamerkeissä". Maalauksesta tuli siis niin sanottu ympäristömuotokuva, jossa kuvataan mallia jokapäiväisessä työssään. Tämä maalausten laji syntyi jo 1500-luvulla. Se oli tullut 1880-luvulla uudelleen muotiin Ranskassa. Edelfelt kirjoitti äidilleen vuonna 1885, että Pasteur oli ollut tyytyväinen muotokuvaan ja erityisesti siihen, että sen yksityiskohdat olivat tarkkoja. Pasteur oli kirjeen mukaan suostutellut Edelfeltin maalaamaan hänen käteensä lasin, jossa oli koiran selkäydintä alkuperäisen mikrobipullon sijasta. Samassa kirjeessä Edelfelt valitti myös sitä, että Pasteurin työhuoneen valaistus oli huono. ==Näyttelyissä== Louis Pasteurin muotokuva oli ensimmäisen kerran näytteillä Helsingissä Aleksanteri III:n vieraillessa siellä. Se ei kuitenkaan silloin herättänyt yleisössä suurta innostusta. Vuonna 1886 teos oli esillä Pariisin salongissa samaan aikaan Léon Bonnatin maalaaman Pasteurin muotokuvan kanssa. Edelfelt kirjoitti pitävänsä itse Bonnatin maalausta vaikuttavampana mutta totesi, että taiteilijat pitivät hänen työtään mielenkiintoisempana. Myös taidearvosteluissa pidettiin Edelfeltin työtä parempana. Pariisin maailmannäyttelyssä vuonna 1889 teos palkittiin kultamitalilla grand médaille d'honneur ja myöhemmin Edelfelt sai Kunnialegioonan upseerin arvon. Edelfeltin piti lahjoittaa teos Pasteurille, mutta koska Ranskan valtio halusi ostaa teoksen, hän teki siitä Helene Schjerfbeckin avulla kaksoiskappaleen. Kaksoiskappale on nykyisin näytteillä Pasteur-instituutissa Pariisissa. Alkuperäinen on Musée d'Orsayssa Pariisissa, jonne se vuonna 1986 siirtyi Musée national du Château de Versaillesista. Valtion taidemuseo Ateneumissa on teoksen viimeistelty harjoitelma. ==Lähteet== ==Kirjallisuutta== * Luokka:Albert Edelfeltin maalaukset Luokka:Muotokuvamaalaukset Luokka:74.91 Suomen maalaustaiteen historia
Flatanger

Flatanger on Norjan kunta Trøndelagin läänissä. Se rajoittuu eteläss Osenin kuntaan, idässä Namsosiin ja pohjoisessa Nærøysundin kunnan merialueisiin. Flatangerin kuntakeskus on Lauvsnesin kylä. Kunnan alueella on monia lyhyitä ja mutkaisia vuonoja ja sen rannikolla on runsaasti saaria ja luotoja, joista suurimmat ovat Halmøya, Kvernøya ja Bjørøya. Maasto on hyvin vuoristoista, huiput 400-600 metriä merenpinnasta. Korkein huippu on Beingårdsheia (612 m). Villa Lighthouse in Nord-Trøndelag.tif|Villan majakka ==Lähteet== ==Aiheesta muualla== *
Fosnes

Fosnes on entinen Norjan kunta Pohjois-Trøndelagin läänissä, Namsosin pohjoispuolella. Se rajoittui idässä Høylandetiin ja pohjoisessa Nærøyhin. Kuntaan kuuluivat Jøan saari, Elvalandetin saaren pohjoisosa sekä 29 kilometrin pituisen Salsvatnetin molemminpuoliset alueet. Vuoden 2020 alussa Fosnes liitettiin Namsosiin. ==Lähteet== ==Aiheesta muualla== *
Maiju Mattila

Maiju Mattila (s. 12. tammikuuta 1989) on suomalainen yleisurheilija, jonka päälajit ovat seitsenottelu ja korkeushyppy. Nuorten sarjassa hän kilpaili maaottelutasolla myös 100 metrin aitajuoksussa ja pituushypyssä. Hän edustaa Liedon Parmaa. Häntä ovat valmentaneet Kari Mattila, Johannes Lahti, Markku Leppänen ja Hannu Rautala. == Seitsenottelu == Mattila sijoittui alle 18-vuotiaiden MM-kilpailujen seitsenottelussa neljänneksi Marrakechissa 2005. Alle 20-vuotiaiden sarjassa hän keskeytti seitsenottelun Pekingin MM- kilpailuissa 2006, oli kuudes Hengelon EM-kilpailuissa 2007 ja kolmastoista Bydgoszczin MM-kisoissa 2008. Alle 23-vuotiaiden EM-kilpailuissa Kaunasissa 2009 hän sijoittui kymmenenneksi. Hän voitti seitsenottelun Pohjoismaiden- mestaruuden alle 18-vuotiaiden sarjassa 2005 ja 2006. Alle 20-vuotiaissa hän sai PM-kilpailuissa kultaa 2007 ja hopeaa 2008. Mattila edusti Suomea aikuisten seitsenottelumaaottelussa ensimmäisen kerran 2009. Parhaimmillaan hän on sijoittunut kolmanneksi Täbyssä 2010. Kalevan kisoissa hän on saanut hopeaa 2009 ja pronssia 2006. == Korkeushyppy == Mattila voitti korkeushypyn Suomen-mestaruuden Kajaanin Kalevan kisoissa 2010. Hän ylitti ennätyksensä 185 ensimmäisellä yrityksellään, kun taas aiemmin yhdeksän Suomen-mestaruutta voittanut Hanna Grobler pääsi saman korkeuden vasta kolmannella yrityksellään. Turun Kalevan kisoissa 2011 Mattila sai pronssia. Sisäratojen SM-kilpailuissa hän sai hopeaa Turussa 2010. Alle 23-vuotiaiden EM-kilpailuissa Ostravassa 2011 hän sijoittui kahdenneksitoista. Mattila edusti Suomea aikuisten maaottelun korkeushyppykilpailussa ensimmäisen kerran 2009. Parhaimmillaan hän on sijoittunut toiseksi Helsingissä 2010. ==Ennätykset== === Ulkoradat === Laji Tulos Paikka Päivä 200 m 25,41 Marrakech 15, heinäkuuta 2005 800 m 2.27,00 Zaragoza 28. kesäkuuta 2009 100 m aj 14,39 Hengelo 21. heinäkuuta 2007 Korkeus 185 Kajaani 6. elokuuta 2010 Pituus 589 Tel Aviv 27. kesäkuuta 2010 Kuula 12,64 Rakvere 6. kesäkuuta 2009 Keihäs 48,22 Kerava 25. toukokuuta 2008 Seitsenottelu 5608 Kaunas 19. heinäkuuta 2009 === Sisäradat === Laji Tulos Paikka Päivä 60 m 7,93 Turku 7. helmikuuta 2009 200 m 26,16 Turku 1. helmikuuta 2009 800 m 2.29,61 Turku 16. tammikuuta 2005 60 m aj 8,79 Turku 1. maaliskuuta 2009 Korkeus 183 Turku 21. helmikuuta 2010 Pituus 565 Turku 28. helmikuuta 2009 Kuula 13,45 Jyväskylä 16. tammikuuta 2009 Viisiottelu 3602 Helsinki 17. helmikuuta 2008 == Lähteet == Luokka:Suomalaiset korkeushyppääjät Luokka:Suomalaiset yleisurheilun moniottelijat Luokka:Vuonna 1989 syntyneet Luokka:Elävät henkilöt
Frosta

Frosta on Norjan kunta Trøndelagin läänissä. Se sijaitsee niemimaalla, joka pistää Trondheiminvuonoon itse päävuonon ja Åsenvuonon väliin. Idässä kunnan rajanaapurina on Levanger. Frosta oli keskiajalla yksi Norjan neljästä käräjäpaikasta. Kunnan vaakuna viittaa Frostatingetin sinettiin, jossa oli kuvattuna Maunu VI Lainparantaja liljasauvan kanssa. Keskiaikaisista käräjistä muistuttaa Frostatingin laamanninoikeuden nimi. ==Media== Paikallislehti Frostingen ilmestyy torstaisin. ==Kuvia== Frostating bauta.jpg|Keskiaikaisten Frostatinget-käräjien muistokivi Bergkunst Evenhus Gruppe 5 J Petersen.jpg|Evenhusin kalliopiirrokset Tautra Mariakloster.jpg|Tautran luostarin rauniot Logtun kirke.jpg|Logtunin kirkko Frosta kirke.jpg|Frostan kirkko ==Lähteet== ==Aiheesta muualla== Luokka:Frosta
Høylandet

Høylandet on Norjan kunta Trøndelagin läänissä. Se sijaitsee Namsosista koilliseen, muodostuen Søråa-joen pohjois-eteläsuuntaisesta laaksosta. Kunnan rajanaapureita ovat pohjoisessa Bindal, idässä Namsskogan, kaakossa Grong, lounaassa Overhalla sekä lännessä Namsos ja Nærøysund. ==Kuvia== Hoeylandet fraa lufta.jpg|Høylandet ilmasta. Høylandet Church Trøndelag Norway 2016-09-05 b.jpg|Høylandetin kirkko ==Tunnettuja henkilöitä== * Ivar Aavatsmark (1864–1947), upseeri ja poliitikko * Pål Tyldum (s. 1942), maastohiihtäjä ==Lähteet== ==Aiheesta muualla==
Almost Honest

Almost Honest on heavy metal -yhtye Megadethin toinen kappale sekä single yhtyeen seitsemänneltä studioalbumilta Cryptic Writings vuodelta 1997. Kappale saavutti 8. sijan Yhdysvaltain Billboard Hot Mainstream Rock Tracks -listalla. Almost Honestin sanoma on samantyylinen yhtyeen edellisessä singlessä Trust. Kappale kertoo miehestä, joka ajautuu suhteeseen ilman vakavia aikomuksia. Henkilö ei rakasta naista, mutta pysyttelee tämän kanssa yhdessä seksuaalisista syistä ja parempaa odotellessa. Nainen saa tietää ja eroaa miehestä, joka on eroon mennessä tajunnut rakastuneensa naiseen kuitenkin. Vaikka mies oli melkein rehellinen (eng. almost honest) osoittaessaan tunteitaan naiselle, joiden hän luuli olevan valetta vaikka mies itse asiassa puhuikin totta. Valitettavasti nainen ei tahdo enää nähdä miestä.http://megadeth.rockmetal.art.pl/lyrics_cryptic.html#Almost == Lähteet == Luokka:Vuoden 1997 kappaleet Luokka:Megadethin kappaleet
Hans Geiger

Johannes (Hans) Wilhelm Geiger (30. syyskuuta 1882, Neustadt an der Haardt, Saksan keisarikunta – 24. syyskuuta 1945, Potsdam, Saksan miehitysvyöhykkeet) oli saksalainen fyysikko. Hän kehitti 1900-luvun alussa Ernest Rutherfordin ja Walther Müllerin kanssa geigermittarin sekä Geigerin–Marsdenin kokeessa havaitsi, että atomin massa on keskittynyt sen ytimeen. Vuonna 1902 Geiger aloitti fysiikan ja matematiikan opinnot Erlangenin yliopistossa, josta sai tohtorin arvon 1906. Hänen työskentelynsä Rutherfordin kanssa alkoi 1907 Manchesterin yliopistossa, ja vuonna 1909 hän kehitti Ernest Marsdenin kanssa näiden kahden mukaan nimetyn Geigerin-Marsdenin kokeen. Geiger ja Marsden kumosivat Rutherfordin johtamassa kokeessa rusinapullamallin esittämällä, että atomin massa on keskittynyt hyvin pienelle alueelle atomin keskustaan eli sen ytimeen. Geiger oli jäsen Uranvereinissa, jonka tehtävä oli kehittää atomipommi natsi-Saksalle. Hän kuoli Potsdamissa, Saksassa, hieman toisen maailmansodan jälkeen. ==Tunnustuksia== * Hughes-mitali 1929 ==Lähteet== Luokka:Saksalaiset fyysikot Luokka:Syntymävuosi puuttuu Luokka:Kuolinvuosi puuttuu
Yhteiskuntakritiikki

Yhteiskuntakritiikki on yhteiskunnan toimintaan, ja sen eri osa-alueisiin kohdistuvaa arvostelua. Sen tarkoituksena on yleensä pyrkiä kehittämään yhteiskuntaa, sekä korjaamalla vallitsevia epäkohtia että mahdollisesti torjumalla niitä ennakolta. Kirjallisuus ja musiikki ovat usein käytettyjä menetelmiä. Myös kuvataiteita voidaan käyttää ilmaisukeinoina yhteiskuntakritiikin osoittamisessa. Protestoiminen on yksi tapa osoittaa yhteiskuntakritiikkiä. Kritiikin katsotaan kuuluvan olennaisena osana nykyaikaiseen yhteiskunnalliseen demokratiaan. ==Katso myös== *Antikapitalismi Luokka:Sosiologia Luokka:Kulttuurintutkimus Luokka:Kritiikit
Luis García Plaza

Luis García Plaza (s. 1. joulukuuta 1972 Madrid, Espanja) on espanjalainen jalkapallovalmentaja. Hän on toiminut vuodesta 2014 asti Baniyasin päävalmentajana. ==Ura== García on valmensi ennen siirtymistään Levanten perämiseen Elcheä ja Benidormia yhteensä kahden kauden verran. Ensimmäistä kertaa hän pääsi valmentamaan pääsarjatasolla, kun Levante selvitti tiensä Primera Divisióniin kaudeksi 2010–2011. 7\. kesäkuuta 2011 García jätti paikkansa Levanten päävalmentajana ja siirtyi madridilaisseura Getafen peräsimeen.Luis García se despide del Levante Marca. Viitattu 7.6.2011. Garcían johdolla Getafe sijoittui kahdesti perättäin liigan keskikastiin. Kausi 2013/14 sujui huomattavasti kehnommin. Joukkueen voitettua vain yhden 12 pelaamastaan ottelusta García sai potkut maaliskuun puolivälissä 2014. Getafe: Garcia entlassen - Contra wird neuer Coach == Lähteet == == Aiheesta muualla == * Garcían tilastot BDFutbol -sivustolla Luokka:Espanjalaiset jalkapallovalmentajat Luokka:Vuonna 1972 syntyneet Luokka:Elävät henkilöt
Cebunuunilintu

Cebunuunilintu (Seicercus cebuensis) on uunilintujen heimoon kuuluva varpuslintu. Se on Filippiinien kotoperäinen laji, ja elää maan pohjoisosan Luzonilla sekä Cebun ja Negrosin saarilla. Lajista tunnetaan kolme alalajia. Alphonse Joseph Charles Dubois kuvaili lajin holotyypin Cebusta vuonna 1900.The Internet Bird Collection == Lähteet == Luokka:Aasiansieppokertut
Celebesinuunilintu

Celebesinuunilintu (Seicercus sarasinorum) on uunilintujen heimoon kuuluva varpuslintu. Se on Indonesian Sulawesin kotoperäinen laji, ja siitä tunnetaan kaksi alalajia. Adolf Bernard Meyer ja Lionel William Wiglesworth kuvailivat lajin holotyypin Etelä-Sulawesin Mount Lompobatangilta vuonna 1896.The Internet Bird Collection == Lähteet == Luokka:Aasiansieppokertut
Świebodzin

Świebodzin () on kaupunki Lubuszin voivodikunnassa Länsi-Puolassa. Kaupunki sijaitsee 40 kilometriä voivodikunnan toisesta pääkaupungista Zielona Górasta koilliseen, noin 60 kilometriä Saksan rajalta itään ja noin 150 kilometriä Berliinistä itään. Kaupungin pinta-ala on 16,9 neliökilometriä ja asukasluku oli vuoden 2019 arvion mukaan 21 685. Kaupunkiin 6. marraskuuta 2010 valmistunut maailman suurimmaksi väitetty Jeesusta esittävä patsas kohoaa 52 metrin korkeuteen. Itse patsas on 33 metriä korkea, mikä symboloi Jeesuksen 33 vuotta maan päällä. Patsaan korkeutta lisäävät sen päässä oleva kolme metriä korkea kruunu sekä mäki, jonka päälle se on rakennettu.Puolassa paljastettiin maailman korkein Jeesus-patsas YLE.fi. 21.11.2010. Viitattu 22.11.2010.Jesus rises from cabbage field Irish Times. 5.11.2010. Viitattu 22.11.2010. Vertailun vuoksi Rio de Janeiron Kristus-patsas on 39,6 metriä korkea, ja sen alapuolella oleva jalusta 9,5 metriä korkea. == Ystävyyskaupungit == * Herzeberg, Saksa * Neuenhagen, Saksa == Lähteet == == Aiheesta muualla == * Kaupungin viralliset verkkosivut Luokka:Lubuszin voivodikunnan kaupungit
Filippiinienuunilintu

Filippiinienuunilintu (Seicercus olivaceus) on uunilintujen heimoon kuuluva varpuslintu. Se on Filippiinien kotoperäinen laji, ja elää Samarilla, Leytellä, Negrosilla, Boholilla, Mindanaossa sekä Sulun saaristossa. Henry Nottidge Moseley kuvaili lajin holotyypin Samarilta vuonna 1891.The Internet Bird Collection == Lähteet == Luokka:Aasiansieppokertut
Härmästä poikia kymmenen

Härmästä poikia kymmenen on Ilmari Unhon ohjaama suomalainen elokuva vuodelta 1950. Elokuva kertoo Antti Isotalosta ja muista 1860-luvun Etelä-Pohjanmaan häjyistä. Heidän kuriin saattamisekseen pitäjään tulee uusi vallesmanni.KK: Härmästä poikia kymmenen, Päivän elokuvia. Tv-maailma, 47/2013, s. 17. Laulun ”Isontalon Antti ja Rannanjärvi” ruman vallesmannin asemaan on sijoitettu nimismies Grönberg. Mukana on paikallisia harrastajanäyttelijöitä.Pajukallio, Arto: Elokuvat. Helsingin Sanomat 22.11.2010, s. D 5. ==Näyttelijät== == Vastaanotto == Aikalaiskriitikot kiittivät näyttelijätyötä ja erityisesti Tauno Palon roolisuoritusta, ja osa kriitikoista suhtautui muutenkin hyvin myönteisesti. Olavi Veistäjän mukaan elokuva oli "kiistattomasti on parhaita suomalaisia filmejä, mitä milloinkaan on tehty", mutta toisaalta esimerkiksi Paula Talaskivi sanoo arviossaan, että "kokonaisuudelle [olisi] ollut eduksi, jos itse juoniaines olisi tukevampi".Arviot, Elonet.fi, viitattu 21.8.2012 Kansanballadiksi luonnehditusta elokuvassa olisi Arto Pajukallion arvion mukaan ollut aineksia ”westernien asetelmia hyödyntävään intohimojen, ristiriitojen ja lainsuojattomuuden kuvaukseen”.Pajukallio, Arto: Elokuvia. Helsingin Sanomat 23.8.2012, s. D 7. Pertti Avolan (Helsingin Sanomat) mukaan kyseessä on ”Unhon ehkä paras elokuva”.Avola, Pertti: Villiä länttä Härmässä. Tv & radio, Helsingin Sanomat 26.11.2013, s. B 17. Tauno Palo palkittiin roolisuorituksestaan parhaan miespääosan Jussi-palkinnolla vuonna 1950. ==Lähteet== == Aiheesta muualla == *, katsottavissa kokonaan. * Luokka:Vuoden 1950 suomalaiset elokuvat Luokka:Suomalaiset mustavalkoelokuvat Luokka:Ilmari Unhon ohjaamat elokuvat Luokka:Puukkojunkkarit
Henry Nottidge Moseley

Henry Nottidge Moseley (14. marraskuuta 1844 Lontoo – 10. marraskuuta 1891) oli englantilainen luonnontutkija ja eläintieteilijä. Henry Nottidge Moseleyn isä oli kaniikki Henry Moseley. Hän opiskeli taiteita Oxfordissa ja lääketiedettä Lontoon yliopistossa. Vuonna 1881 hän avioitui Amabel Gwyn Jeffreysin kanssa ja heidän poikansa oli Henry Gwyn Jeffreys MoseleyTrinity college report s. 73. Moseley osallistui luonnontieteilijänä tutkimusretkille Ceyloniin, Kaliforniaan ja Oregoniin. Vuosina 1872–1876 hän oli mukana HMS Challengerin 120 000 kilometrin pituisella valtameripurjehduksella maailman eri valtamerillä. Matkoillaan Moseley keräsi huomattavan määrän näytteitä sekä kuvaili uusia eläinlajeja, linnuista muun muassa filippiinienuunilinnun.ITIS Pohjoisenkalliotöyhtöpingviini (Eudyptes moseleyi) on nimetty hänen kunniakseen. Lintujen lisäksi Moseley tutki etenkin niveljalkaisten, nilviäisten ja korallien fylogeniaa. Vuonna 1879 Moseley nimitettiin Lontoon yliopistoon ja 1881 hänet nimitettiin Oxfordin yliopiston vertailevan anatomian professoriksi. 1879 hänet valittiin Royal Societyn jäseneksi. == Teoksia == * On Oregon (1878) * On the Structure of the Sylasteridae (1878) * Notes by a Naturalist on the Challenger (1879). == Lähteet == Luokka:Brittiläiset ornitologit Luokka:Brittiläiset professorit Luokka:Oxfordin yliopiston professorit Luokka:Royal Societyn jäsenet Luokka:Vuonna 1844 syntyneet Luokka:Vuonna 1891 kuolleet
Töyhtösieppari

Töyhtösieppari (Mitrephanes phaeocercus) on Keski- ja Etelä-Amerikassa tavattava tyranneihin kuuluva varpuslintu. ==Koko ja ulkonäkö== Kooltaan töyhtösieppari on noin 13 cm. Selästään laji on väriltään oliivinvihreä. Linnun naama on vaalean oranssin rusehtava ja päälaen töyhtö on ruskea. Linnun silmien ympärillä on vaalea rengas. Töyhtösiepparin siivet ovat mustat ja niissä on valkoisia juovia, jotka ovat nuorilla linnuilla aikuisia selvemmät. Kurkku ja rinta ovat lajilla oranssinrusehtavat ja vatsa on väritykseltään keltainen. ==Levinneisyys ja elinympäristö== Töyhtösiepparia tavataan Keski- Amerikassa Meksikosta etelään Panamaan asti. Etelä-Amerikassa lajin levinneisyysalueeseen kuuluvat Kolumbian länsiosat ja Kaakkois-Ecuador. Laji on harhautunut myös Yhdysvaltoihin ja se on tavattu kaksi kaksi kertaa sekä Arizonan että Texasin osavaltioiden alueelta. Linnun elinympäristöä ovat kosteat ja puolikosteat mäntyä ja tammea kasvavat sekametsät, kosteat lehtimetsät sekä viljelmät. Talvisin laji elää puoliavoimilla mailla. Töyhtösiepparin elinympäristöt sijaitsevat yleensä 100-600 metrin korkeudella merenpinnasta. ==Elintavat== Töyhtösiepparit liikkuvat yleensä yksin tai pareittain. Lajin ravinto koostuu hyönteisistä, joita se pyydystää ilmasta. Linnun kuppimainen pesä rakennetaan ruohoista, juurista ja sammaleesta oksanhaarukkaan. Naarastöyhtösieppari munii kaksi valkeahkoa ruskeapilkullista munaa. ==Lähteet== Luokka:Tyrannit
Kristen Cloke

Kristen Cloke (s. 2. syyskuuta 1968) on yhdysvaltalainen näyttelijä. Hän syntyi ja varttui Kaliforniassa. Cloke on näytellyt muun muassa elokuvissa A Part of the Family, Final Destination – viimeinen määränpää ja Black Christmas. Hän teki myös johdatusäänen Final Destination – viimeinen määränpää 3 -elokuvan "Choose their fate" -versioon. Cloke on naimisissa ohjaaja Glen Morganin kanssa ja heillä on neljä lasta. Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Marto

Marto tarkoittaa biologiassa lisääntymiskyvytöntä tai hedelmätöntä eliötä (eläintä tai kasvia). Kasvitieteessä sillä on myös merkitys mykerökukinnon lyhyt ja laaja kukkapohjus, johon yksittäiset kukat kiinnittyvät.Kielitoimiston sanakirja, Kotimaisten kielten tutkimuskeskus 2006, ISBN 952-5446-20-4, hakusana marto. Nisäkkäistä, varsinkin lisääntymiskyvyttömästä lehmästä, käytetään myös nimitystä maho.Kielitoimiston sanakirja, hakusana maho. Lisääntymiskyvyttömän eli steriilin eliöyksilön merkityksessä marto tarkoittaa eliötä, joka on kykenemätön lisääntymään suvullisesti tai se voi merkitä lisääntymiselintä, jossa ei kehity lisääntymisessä tarvittavia osasia.Uusi tietosanakirja, Tietosanakirja oy 1960–1966, hakusana marto. Martous on melko yleistä lajien välisissä sekamuodoissa, joissa se vaihtelee täydellisestä martoudesta lähes täydelliseen hedelmällisyyteen saakka.Iso tietosanakirja, Otava 1931–1939, hakusana marto. Martouden syynä voivat olla geneettiset tekijät tai ympäristön vaikutukset. Marto on esimerkiksi haploidi kasvi, jolla on yksinkertainen kromosomisto. Tällaisia kasveja voidaan kasvattaa siitepölyhiukkasista, mutta niillä ei voi tapahtua normaalia meioosia, joka on suvulliseen lisääntymiseen liittyvä solunjakautumistapahtuma. Kehittyvien siitepölyhiukkasten peruskromosomisto on vajaa ja yleensä ne surkastuvat jossakin kehitysvaiheessa. Muodostuvista sukusoluista tulee silloinkin martoja, kun tapahtuu yhden geenin mutaatio lisääntymistä säätelevissä järjestelmissä. Mutaatio voi muuttaa esimerkiksi siiteputken kasvua tai sukusolujen yhtymisen yksityiskohtia. Ympäristövaikutuksena voi olla vaikkapa kuivuus. Se voi rajoittaa esimerkiksi heinien tähkylöiden kehittymistä. Vaikka oikea valojaksoisuus olisi aikaansaanut kukka-aiheiden kukkimisvalmiuden, osa kukista jää kehittymättä eli tähkään jää martoja kohtia.Kasvien maailma, Otava 1979–1981, hakusana martous, sivut 1269–1270. Joidenkin soljokasvien pölytyksen varmistamiseen liittyy kukkalehtien erilaistumisesta johtuvaa martoutta. Niiden kukassa on kaksi hedekiehkuraa, joista toiseen kehittyy pyöreitä siitepölyhiukkasia ja toiseen soikeita. Pyöreät ovat hedelmöityskykyisiä ja soikeat martoja. Martojen hiukkasten sokeripitoisuus on suurempi, jolloin ne houkuttelevat paremmin siitepölyä syöviä hyönteisiä. Kukassa vierailevaan hyönteiseen tarttuu käynnin aikana myös hedelmöityskykyistä siitepölyä toisesta hedekiehkurasta. Näin kasvi pyrkii varmistamaan pölytyksen onnistumisen. == Lähteet == Luokka:Kasvifysiologia Luokka:Eläintiede Luokka:Kehitysbiologia
Poikkipääty

Poikkipääty eli keskipääty on rakennuksen pääsisäänkäynnin puoleisella pitkällä sivulla olevan oven tai ikkunan yläpuolella sijaitseva harja- tai taitekattoinen päädyn kaltainen rakenne. Poikkipäädyn katon harja on usein alempana kuin muun katon harja, niin että se alkaa pääkaton lappeesta. Poikkipäädyn etuseinä on toisinaan samassa linjassa rakennuksen julkisivun kanssa, toisinaan se taas on selvästi julkisivusta ulkoneva.Teppo Korhonen: Kuisti. Kansatieteellinen tutkimus, Kansatieteellinen arkisto 37, Suomen muinaismuistoyhdistys 1991, ISBN 951-9057-02-1, kuvat sivuilla 87 ja 121.Nykysuomen sanakirja, WSOY 1951–1961, hakusana poikkipääty. ==Lähteet== Luokka:Vesikatto
Sinfonia nro 4 (Schubert)

Sinfonia nro 4 c-molli D.417 on Franz Schubertin sinfonia, joka valmistui huhtikuussa 1816. Schubert antoi itse sille sittemmin lisänimen Traaginen. Sinfonia esitettiin tiettävästi ensimmäistä kertaa julkisesti Leipzigissa 19. marraskuuta 1849 Ferdinand Ricciuksen johdolla. Yhdessä viidennen kanssa neljännestä on tullut keskeneräisen ja suuren C-duurisinfonian jälkeen Schubertin soitetuin sinfonia.Boston Symphony Orchestra: Program Notes: Franz Schubert – Symphony No. 4 in C minor, D.417, "Tragic" == Osat == # Adagio molto – Allegro vivace # Andante # Menuetto. Allegro vivace – Trio # Allegro == Orkesterin kokoonpano == * 2 huilua * 2 oboea * 2 klarinettia * 2 fagottia * 4 käyrätorvea * 2 trumpettia * patarummut * jouset == Lähteet == == Aiheesta muualla == * Allmusic.com: Symphony No. 4 in C minor ("Tragic"), D. 417 * Ilmaisia nuotteja International Music Score Library Projectissa Luokka:Franz Schubertin sinfoniat Luokka:1810-luvun musiikkiteokset
Baoanin kieli

Baoanin eli bonanin kieli on Kiinassa asuvien baoanien puhuma mongolikieli. Suurin osa baoaneista elää Gansun maakunnassa ja loput Qinghaissa, jossa myös osa monguoreista osaa baoanin kieltä. Puhujia arvioidaan olevan vähän yli 8 000 henkeä. Baoan luetaan perifeerisiin tai eteläisiin mongolikieliin. Sen puhujat ovat kadottaneet yhteyden muihin mongoleihin jo useita satoja vuosia sitten. Kieli jakautuu kahteen murteeseen. Se toimii yhteisön suullisen kanssakäymisen välineenä. Lainasanoja on omaksuttu naapurikielistä tiibetistä ja kiinasta. ==Lähteet== Luokka:Kiinan kielet Luokka:Mongolilaiset kielet
Daguurin kieli

Daguurin kieli on Kiinassa elävien daguurien puhuma mongolikieli. Daguurit asuvat koillis-Kiinassa Heilongjiangin maakunnassa, Sisä-Mongoliassa sekä maan läntisimmässä osassa Xinjiangissa. Vuonna 1999 puhujia arvioitiin olevan 96 100 henkeä. Kansan etnisestä alkuperästä on esitetty erilaisia näkemyksiä. Eräiden tutkijoiden mukaan daguurit ovat voimakkaan tunguusivaikutuksen kokenut mongoliheimo. Toisten mielestä he ovat mongolikielen 1200–1300-luvulla omaksuneita tunguuseja. Alun perin daguurit asuivat Taka-Baikaliassa Amurin pohjoispuolella. Venäjän laajentuessa 1600-luvulla Kiinan hallitus siirsi heidät Mantšuriaan. Daguuri luetaan perifeerisiin tai pohjoisiin mongolikieliin. Se jakautuu useisiin toisiaan lähellä oleviin murteisiin. Kieli toimii yhteisön suullisen kanssakäymisen välineenä. 1920- ja 1950-luvuilla tehdyt yritykset kirjakielen luomiseksi eivät ole johtaneet tuloksiin. Lainasanoja on omaksuttu tunguusikielistä, mantšusta ja kiinasta. ==Lähteet== Luokka:Kiinan kielet Luokka:Mongolilaiset kielet Luokka:Daguurit
Mogausmehuu

"Mogausmehuu" on helsinkiläisen rap-artisti Spektin 12. marraskuuta 2010 julkaistu ensimmäinen single hänen ensimmäiseltä sooloalbumiltaan Diktaattorimies. Kappaleen tuotannosta vastaa Elastinen, ja sillä vierailee rap-artisti Tasis. == Kappaleet == # Mogausmehuu (mukana Tasis) == Lähteet == Luokka:Spektin kappaleet Luokka:Vuoden 2010 kappaleet
5.0

5.0 on rap-artisti Nellyn kuudes studioalbumi. Se julkaistiin 12. marraskuuta 2010 Derrty Entertainment ja Universal Motown -levy-yhtiöiden kautta. Yhdysvalloissa albumi nousi Billboard 200 -listan sijalle 10. == Taustaa == Albumilta julkaistiin "Tippin' In da Club" -niminen promosingle 17. elokuuta 2010.http://itunes.apple.com/us/album/tippin-in-da-club-single/id386399282 Albumin virallinen ensimmäinen single "Just a Dream" julkaistiin 17. elokuuta 2010. Single sijoittui sijalle 12. Yhdysvaltain Billboard Hot 100 -listalla, mutta nousi sijalle 7 kolmannella viikolla julkaisustaan. Suomen virallisella listalla single sijoittui sijalle 8.http://www.finnishcharts.com/showitem.asp?interpret=Nelly&titel;=Just+a+Dream&cat;=s Singleä myös myytiin 135 000 kappaletta ensimmäisen viikon aikana.http://www.billboard.com/charts/digital-songs#/song/nelly/just-a-dream- main/21130175 Albumin toinen single "Move That Body" julkaistiin 12. lokakuuta 2010.http://itunes.apple.com/us/album/move-that-body-feat-t-pain/id396138833 Singlellä vierailevat Akon ja T-Pain. Se menestyi edeltäjäänsä huonommin sijoittuen sijalle 54 Billboard Hot 100 -listalla.https://web.archive.org/web/20111205172543/http://www.ariacharts.com.au/pages/chartifacts.htm Albumin kolmannella "Long Gone" -singlellä vierailevat Chris Brown ja Plies ja se julkaistiin 9. marraskuuta 2010.http://itunes.apple.com/us/album/long-gone- feat-plies-chris/id401400132 == Kappaleet == # # # # # # # # # # # # === Bonuskappaleet === # * # # ===iTunes bonukappaleet=== # == Arvostelut == * Allmusic: Allmusic review * Entertainment Weekly: BEntertainment Weekly * Rolling Stone: Rolling Stone == Julkaisuhistoria == Maa Päiväys Formaatti Versio Levy-yhtiö Katalogi 12\. marraskuuta 2010 CD, digital download Deluxe edition Universal Music 0602527535425 Digital download Standard edition Deluxe edition 15\. marraskuuta 2010 CD, digital download Standard edition 0602527-53541 16\. marraskuuta 2010 Standard edition Deluxe edition Standard edition Britannia Universal Island Standard edition Deluxe edition Universal Motown 602527535418 602527535425 19\. marraskuuta 2010 Standard edition Deluxe edition Universal Music 2753541 2753542 Standard edition 0602527535418 Standard edition Deluxe edition Deluxe edition 0602527535418 1\. joulukuuta 2010 UICU1203 == Lähteet == Luokka:Nellyn albumit Luokka:Vuoden 2010 albumit Luokka:Dr. Luken tuottamat albumit
Frey

Frey on muun muassa seuraavien henkilöiden sukunimi: * Alexander Frey (1877–1945), suomalainen varatuomari ja senaattori * Alexander Reinhold Frey (1825–1877), suomalainen varatuomari, valtiopäivämies ja Viipurin pormestari * Cindy Frey (s. 1975), belgialainen valokuvataiteilija * Gerard Louis Frey (1914–2007), yhdysvaltalainen katolinen piispa * Glenn Frey (1948–2016), yhdysvaltalainen muusikko, laulaja, lauluntekijä ja näyttelijä * Harry Frey (1941–2013), suomalainen lääkäri ja neurologian professori * Hjalmar Frey (1856–1913), suomalainen oopperalaulaja * Jakob Frey (1824–1873), sveitsiläinen kirjailija * James Frey (s. 1969), yhdysvaltalainen kirjailija * Jessi Frey, suomalainen laulaja ja lauluntekijä * Jinh Yu Frey (s. 1985), yhdysvaltalainen vapaaottelija * Johan Adolf Frey (1828–1891), suomalainen kenraali, opettaja ja raittiusmies * Kalle Frey (1909–1991), kirurgi, lääkintöneuvos ja näytelmäkirjailija * Konrad Frey (1909–1974), saksalainen telinevoimistelija ja olympiavoittaja * Lonny Frey (1910–2009), yhdysvaltalainen baseballpelaaja * Markus Frey (s. 1969), suomalainen kendōka * Petra Frey (s. 1945), suomalainen näyttelijä * Petra Frey (s. 1978), itävaltalainen laulaja * Richard Frey (1886–1965), suomalainen hyönteistutkija * Sébastien Frey (s. 1980), ranskalainen jalkapallomaalivahti * Toomas Frey (1937–2020), virolainen ekologi, kasvimaantieteilijä, metsätieteilijä, poliitikko ja Viron ympäristöministeri 1990–1991 * Vital Julian Frey (s. 1979), sveitsiläinen cembalisti * Walter Frey (1898–1985), sveitsiläinen pianisti * Åke Johan Berndt Frey (Peter Winge, 1919–1978), suomenruotsalainen kirjailija. en:Frey (surname)
Kapikkikasvit

Kapikkikasvit (Achariaceae) on koppisiemenisheimo, jonka on vanhastaan katsottu sisältävän kolme yksilajista sukua, joista yksi on pieni pensas (Acharia), yksi varreton ruohokasvi (Guthriaea) ja yksi köynnöstävä ruoho (Ceratiosicyos). Kaikki nämä kasvavat Etelä-Afrikassa. Edellä mainitut kasvit ovat ulkoasultaan ja lehdiltään melko erilaisia, mutta yhteisiä ominaisuuksia löytyy kukista, jotka sijaitsevat yksittäin tai terttumaisissa kukinnoissa. Kukat ovat symmetrialtaan säteittäisiä ja lisääntymiselimiltään yksineuvoisia. Hede- ja emikukat sijaitsevat kuitenkin samassa kasviyksilössä (yksikotisuus). Verhiö ja teriö ovat 3–5-liuskaiset, yhdyslehtiset ainakin tyveltään. Teriö on yhteenkasvanut torvimaiseksi tai kellomaiseksi. Heteitäkin on 3–5, palhot kasvaneet yhteen teriön torven kanssa. Sikiäin on yksilokeroinen ja koostuu niin ikään 3–5 yhteen kasvaneesta emilehdestä. Hedelmä on kota. Siementen sisältämä alkio on pieni, mutta endospermi eli siemenvalkuainen runsas. Uudemmat systematiikan menetelmät (molekyylitutkimukset) ovat laajentaneet heimon sisältöä, niin että siihen nykykäsityksen mukaan kuuluu 30 sukua ja 140 lajia, joita tavataan kaikkialla tropiikissa. Runsaslajisin suku on 40 lajia sisältävä leprapuiden (Hydnocarpus) suku, joka aiemmin luettiin muiden nyttemmin tähän heimoon luettavien sukujen kanssa epäyhtenäiseen heimoon Flacourtiaceae, joka on hajonnut pääasiassa tähän ja pajukasvien (Salicaceae) heimoon. Nämä ovat kuitenkin kaikki sen verran lähisukuisia, että kuuluvat samaan Malpighiales-lahkoon. Tämän uuden käsityksen myötä myös heimon tuntomerkit ovat luonnollisesti muuttuneet. Heimon kasvit ovat pääasiassa puuvartisia, ja niiden lehdet ovat korvakkeelliset, tavallisesti ehyet. Lehtiruodissa on pulvinukseksi nimitetty pullistuma, ikään kuin nivel. Kukkien verhiön ja teriön lehtien lukumäärä ei useinkaan ole sama (vrt. edellä) ja/tai kehä ei ole yksinkertaisen kaksikiehkurainen ja/tai terälehtien tyvellä on yläpinnan puolella suomut. Mesiäinen puuttuu kukista. Heteen palhot ovat tavallisesti pitkiä. Hedelmä on näillä puuvartisilla lajeilla usein melko iso, ja siemenkuoressa on usein silmäänpistävät johtojänteet. == Suvut == Heimoon kuuluvat 30 sukua ovat: * Acharia * Ahernia * Baileyoxylon * Buchnerodendron * Caloncoba * Camptostylus * Carpotroche * Ceratiosicyos * Chiangiodendron * Chlorocarpa * Dasylepis – pulikit * Eleutherandra * Erythrospermum * Grandidiera – pallepallo-oksat * Guthriea * Gynocardia * Hydnocarpus – leprapuutRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. * Kiggelaria – rosopallopuut * Lindackeria * Mayna * Pangium * Peterodendron * Poggea * Prockiopsis * Rawsonia * Ryparosa * Scaphocalyx * Scottellia * Trichadenia * Xylotheca == Lähteet == * Kasvien maailma – Otavan iso kasvitietosanakirja. Osa 1, 1979. * Angiosperm Phylogeny Website === Viitteet === == Aiheesta muualla == * Finto: Kassu – Kasvien suomenkieliset nimet: Achariaceae. * Luokka:Kasviheimot